ISIS के नए मॉड्यूल को लेकर NIA की अमरोहा और दिल्ली में फिर छापेमारी, 5 और लोग हिरासत में  
एनआईए ने फिर की छापेमारी
पिछले सप्ताह हुआ था ISIS के नए मॉड्यूल का खुलासा
पांच लोगों को हिरासत में लिया
बता दें, पिछले सप्ताह एनआईए और दिल्ली पुलिस की स्पेशल सेल की टीम ने अमरोहा और दिल्ली के जाफराबाद इलाके छापेमारी कर आईएसआईएस के नए मॉड्यूल का भंडाफोड़ दिया था. इस दौरान 10 लोगों को दबोचा था, जिनके पास से भारी मात्रा में खतरनाक हथियार और विस्फोटक सामग्री मिलने की बात सुरक्षा एजेंसियों ने की थी. बताया गया था कि इनके पास से रॉकेट लॉन्चर सहित कई खतरनाक हथियार और आईएसआईएस के पोस्टर बरामद हुए थे.
एनआईए ने इन 10 संदिग्धों को कोर्ट में पेश किया था, जहां इन्हें 12 दिन की न्यायिक हिरासत में भेज दिया गया. इन पर राजनीतिक हस्तियों और दिल्ली में सरकारी प्रतिष्ठानों सहित उत्तर भारत के कई अन्य हिस्सों में हमले की साजिश रचने का आरोप लगाया गया है.